Malus

:*Este articlo tracta sobre a especie d'árbol dita *'manzanera**. Pa atros emplegos se veiga **Manzanera (desambigación)**.''


***Malus*** ye un [[chenero (biolochía)|chenero]] d'[[árbol]]s y [[arbusto]]s [[caducifolio]]s d'a [[familia (biolochía)|familia]] [[Rosaceae]], en a subfamilia [[Maloideae]], conoixius popularment como **manzaneras** u **mazaneras** u tamién como **pomeras*'. O chenero contiene cualques [[especie]]s que se cautiva ta la obtención de a suya [[fruita]], a [[manzana]].

O chenero conta con especies autoctonas en as zonas fridas d'[[Europa]], [[Asia]] y [[Nortamerica]], que producen [[hibridación|hibridos]] con cualque facilidat. A especie mas conoixida d'o chenero ye *Malus domestica*, a manzanera domestica, que en a suya forma actual tiene acervo chenetico de *Malus sieversii* ([[Asia central]]), *Malus baccata* ([[Siberia]]) y *Malus sylvestris* ([[Europa]]), de forma que no s'ha puesto establir a suya procedencia cheografica orichinal. Manimenos, bel autor sinyala a *M. sieversii* como l'[[antipasada]] mas probable d'as manzaneras de cultura.

==Descripción==

As especies de *Malus* son [[arbusto]]s u [[árbol]]s menudos, no guaire alters, que nomás en os eixemplars viellos arriban a fer 6 u 7 metros d'altaria. Con frecuencia se fan con l'aspecto d'arbustos, pus gosan dar muitos [[chupón|verdugo]]s dende a base, que en as manzaneras domesticas se saca ta amillorar o creiximiento d'o tranco principal.

A [[crosta (plantas lenyosas)|crosta]] ye lisa, de color escura. As [[folla]]s son simples, con [[peciolo]] y ovaladas, en cualques casos lobuladas, y tienen a ladera aserrada. A sobén son pilosas, de tacto suau, con a reversa tomentosa, de color blanquinyosa por a firme presencia de [[tomento]].

As [[flor]]s son simples, pentameras, con 5 [[sépal]]s y 5 [[petalo]]s de forma arronchadeta, blancos u rosaus. Os [[estamen]]s bailan d'entre una quincena y una cincuentena, en numero multiplo de 5 (tot en a flor ye pentamero), y son luengos y con l'[[antera]] de color [[amariella]] viva.

A manzana, a fruita d'a manzanera, ye un [[pseudofruito]] de tipo [[Pomo (botanica)|pomo]]. Se forma por o creiximiento y maduración d'o [[receptaclo]] a on que se sustenta os [[verticilo]]s florals mientres a flor ye flor, tot rodeyando l'[[ovario]] infero cuan s'ha fecundau, y que se cierra por a part apical con os 5 sépals que forman o [[caliz]] floral, que ye persistent en o fruito, y que cualsiquiera puet observar como a roseta pentamera vestichial que queda en o "cul" (o extremo oposau a'l rabet) de a manzana madura.

==Fitonimia==

En [[Aragón]], se conoix a istes árbols mayoritariament por o [[fitonimia aragonesa|fitonimo]] de «manzaneras», voz con a cual se les designa en [[Idioma aragonés|aragonés]] y tamién en o [[castellano d'Aragón]], que en tiene un fuerte substrato. Manzanera dimana de «manzana», y o nombre d'ista fruita viene d'o [[Idioma latín|latín]] <*(MALA) MATTIANA*, que designa a una variedat concreta d'ista fruita, conoixida en cheneral como <*MALA*, caso declinativo de <*MALU(S)*.

O termin manzana pareix que ye una evolución de «mazana» (<*MATTIANA*), una forma antiga que no s'ha documentau en l'[[Idioma aragonés|aragonés]] vivo sique en a fabla d'as vals [[Val d'Echo|d'Echo]] y [[val d'Ansó|d'Ansó]], en a parte nord-occidental de a [[Chacetania]]. Manzana, por contra, s'ha documentau extensament en aragonés en a resta de a cheografía. Os derivaus de <*MATTIANA* son comuns en tot o grupo evolutivo d'as [[luengas iberorromanicas]], en contraposición con as derivadas de <*POMMU* que s'ha preferiu en os grupos occitanorromanico ([[Idioma catalán|catalán]] y [[Idioma occitano|occitano]]) y galorromanico ([[Idioma francés|francés]]). Tanto «manzana» como «mazana» existiban mesmo en [[Idioma castellano|castellano]] antigo.

A sola excepción lexica a isto, en o dominio de l'aragonés, ye a forma [[Aragonés benasqués|benasquesa]] «poma» (lat. <*POMMA*), y a consecuent forma «pomera» ta referir-se a l'árbol que da las ditas «pomas». Se tracta, pues, d'una forma local no cheneralizable a tot l'aragonés y que no queda guaire claro, conoixendo as particularidaz de o dialecto d'a [[val de Benás]], si no ye un [[catalanismos en aragonés|catalanismo lexico]].

==Imáchens==
<gallery>
Imachen:Malus hupehensis, Arnold Arboretum - IMG 6008.JPG|*M. hupehensis* en flor.
Imachen:Malus asiatica 1.jpg|Flor de *M. asiatica*.
Imachen:Malus-baccata.JPG|Manzanyons de *M. baccata*.
Imachen:Malus prunifolia 'fastigiata', Arnold Arboretum - IMG 5940.JPG|*M. prunifolia*.
Imachen:Malus transitoria - Villa Taranto (Verbania) - DSC03854.JPG|*M. transitoria*
Imachen:Apples.jpg|[[Manzana]]s.
</gallery>

==Se veiga tamién==
*[[Manzana]].
*[[Manzanyón]].
**Pyrus''.
**Pera.
*Árbol fruitero.

## Referencias

## Vinclos externos